לוטרה מנוקדת-צוואר

לוטרה מנוקדת-צוואר (שם מדעי: Hydrictis maculicollis) היא מין של לוטרה קטנה יחסית החיה בטבע בביצות ונהרות באפריקה שמדרום לסהרה ומהווה מין יחיד בסוגה.

אורכן של הלוטרות 71–76 סנטימטרים ומשקלן 5.7–6.5 קילוגרם אצל הזכרים. אורכן של הנקבות 57–61 סנטימטרים ומשקלן 3.0–4.7 קילוגרם. זנבן ארוך ושרירי באורך של 39–44 ס"מ וכמו שאר הלוטרות יש להן קרומי שחייה בין ידיהן ורגליהן. לנקבות שני זוגות פטמות.

פרוות הלוטרה בדרך כלל בצבע אדמדם עד חום-שוקולד ומנוקדת בכתמים בצבע קרם או לבן על הגרון והחזה, מה שנתן להן את שמם. ראשן ושיניהן מותאמים לתפיסת דגים וכרית האף חסרת שיער.

הלוטרות נפוצות לאורך אגמים ונהרות באפריקה שמדרום לסהרה. הן נפוצות בעיקר באגם ויקטוריה ובזמביה. הן נמצאות רק במים מתוקים ולא ליד הים.

טרפן הוא בעיקר דגים קטנים ובינוניים וגם צפרדעים, סרטנים ורכיכות. הן עצמן מסתכנות מטורפים כמו תנינים או עיטמים כשהן עסוקות בדיג.

מצבה של הלוטרה היא ללא חשש, אך היא ניצודה בכמה מדינות באפריקה לשם בשרה.

קישורים חיצוניים

הערות שוליים

טקסונים שתוארו בידי מרטין ליכטנשטיין
לוטרות
בעלי חיים בביצות אפריקה
יונקים יחידים בסוגם
קניה: יונקים
דרום אפריקה: יונקים
הרפובליקה הדמוקרטית של קונגו: יונקים
בעלי חיים שתוארו ב-1835